VS002580
Datum: 1992-02-03T01:00:00.000+01:00
datum_sodbe_i_stopnje: 2014-12-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe sluha in njihove posledice - sistemske bolezni
fischer: izredno hudi primeri
odskodnina: 220.000 EUR - enotna odškodnina
opombe: II Ips 342/2014 Revizija toženih strank je bila zavrnjena.

Opomba: Tožnica je utrpela katastrofalno škodo. Zaradi prepletenosti različnih oblik škode in izjemne teže le-teh je bila odmerjena enotna odškodnina.
sodisce: Vrhovno sodišče

## Oškodovanec

**Spol:**

ženska

**Starostna skupina:**

do 5 let

Stara 20 mesecev.

## Škodni dogodek

Pri posegu bronhoskopije je prišlo do zastoja srca zaradi tenzijskega pnevmotoraksa. Potrebna je bila reanimacija.

## Poškodba

Posledica je difuzna hipoksična ishemična poškodba možganov, zaradi katere ima cerebralno paralizo (hudo motorično prizadetost zaradi okvare zgornjega motoričnega nevrona), motnje vida in govora, prišlo pa je tudi do hude upočasnitve umskega razvoja s posledično umsko manjrazvitostjo. Živi v zavodu za invalidno mladino.

## Telesne bolečine

Hude telesne bolečine med zdravljenjem v Pediatrični bolnišnici - 3 mesece; zmerne do lažje bolečine je trpela med zdravljenjem v Stari Gori, prisotne pa so bile tudi ves čas rehabilitacije (boleči krči, deformiranost zaradi spastičnosti, bolečine med terapevtskimi vajami).

Operativna podaljšava Ahilove tetive: hude pooperativne bolečine - 7 dni, zmerne bolečine 15 dni, blažje ob fizioterapiji - 2 meseca.

Ob korektivnih operativnih posegih zaradi deformacije udov (5x) - hude do zmerne bolečine prve dni po posegih.

Občasne lahke bolečine trpi še vedno, 20 let po škodnem dogodku in jih bo tudi v bodoče. Pojavljajo se zaradi spastičnosti, deformiranosti in izvajanja različnih fizioterapevtskih aktivnosti, saj rehabilitacija še vedno traja.

#### Hospitalizacija

3 mesece na Pediatrični bolnišnici; nevrorehabilitacija v Stari Gori - 81 mesecev.

#### Rehabilitacija

Trajna fizikalna terapija.

#### Nevšečnosti med zdravljenjem

Jemanje protibolečinskih zdravil, anestezije (8x), uporaba invalidskega vozička, 2-3x tedensko jemanje krvi, nošenje mavca, longet po korektivnih operativnih posegih, številne nevrološke meritve (EEG, ERG, CT, itd).

## Strah

Intenziven strah pred operativnimi posegi.

## Zmanjšanje življenjske aktivnosti

ZŽA je 100%. Odvisna je od tuje pomoči, saj brez nje ne more sama hoditi, se usesti; sedi negotovo in potrebuje oporo invalidskega vozička ali druge osebe. Obe roki nespretno lahko uporablja, a le za grobe gibe (rokovanje, držanje predmetov, kazanje). Leva stran udov je izrazito slabša. Za učenje je nesposobna, prav tako za delo in socializacijo. Sama ne more opravljati osebne higiene, ne more samostojno na stranišče, pretežno pa odvajanje blata in vode lahko kontrolira. Za samostojno življenje je nesposobna, stanje se ne bo nikoli izboljšalo. Verbalno se težko izraža - je na stopnji srednje težke mentalne retardacije, saj se oglaša le z neartikuliranimi glasovi z nazalnim prizvokom. Mentalno stanje je na stopnji 3 do 3,5 let starega otroka. Je čustveno občutljiva, pogosto joče zaradi stiske (ločenost od staršev, odsotnost družinskega življenja, menjava okolij). Je plašna in samotarska.

## Skaženost

Tožnica iznakaženosti zaradi hude nevrološke poškodbe, zaradi katere nima vpogleda v svoje zdravstveno stanje, ne čuti (ne more se gibati, odpovedale so ji vse okončine, je prehranjena, nekontrolirano se smeje, slini se, škili, vrat ima trd, glavo nosi nagnjeno postrani, prsnica je zakrivljena).

---

OZ člen 179